kardosdrur/scandi-wiki huggingface dataset:
Nørrebroparken

Nørrebroparken er en park i København. Parken ligger på Nørrebro og blev renoveret i 2007. Nørrebroparken ligger mellem Hillerødgade i nord, Nordbanegade i øst, Stefansgade i sydøst og Krogerupgade i vest. Hørsholmparken grænser op til parken syd for Stefansgade. Lidt længere mod nord ligger Den Røde Plads og Superkilen.

Historisk jernbaneområde 
Nørrebroparken er vokset frem på det område hvor Nordbanens Nørrebro Station  var placeret indtil 1930. Da Nordbanen blev omlagt via Boulevardbanen i 1930'erne, frigjorde det et stort areal mellem beboelsesejendommene og industribygningerne. Løbende voksede der et grønt bælte op, som efterhånden blev til Nørrebroparken. Den grønne cykelrute, der løber gennem parken, følger gamle jernbanespor mellem den oprindelige Nørrebro Station og Frederiksberg Station, henholdsvis Nordbanens spor nordpå.

Byggeplads under metrobyggeri 
Det gav en del debat, da det blev besluttet, at Københavns Metros Cityringen ville bruge et stykke af parken som byggeplads under anlæggelsen af Cityringen. En del af Nørrebroparken blev omdannet til byggeplads. Parken blev genetableret, da arbejdet afsluttedes. Cityringen åbnede i 2019.

Parken i dag 

Parken rummer en delvist overdækket skatebane samt baner til fodbold, basketball, volleyball og cykelpolo. I forbindelse med fornyelsen af Nørrebroparken, opstod fodboldklubben Nørrebro United med midler fra Beskæftigelses- og integrationsforvaltningen, kultur- og fritidsforvaltningen samt Nørrebro Park Kvarterløft. Målet med klubben er at skabe en lokal forening, der tiltrækker flerkulturelle og etnisk danske børn med henblik på sundhedsmæssige, sociale og alment dannende udvikling.

Kilder 

Parker i København
Parken
Jamo

Jamo er en dansk producent af højttalere.

Virksomheden blev grundlagt i 1968 af Preben Jacobsen og hans svoger, Julius Mortensen. Firmanavnet er afledt af stifternes efternavne. På et tidspunkt beskæftigede Jamo mere end 400 medarbejdere på fabrikken i Glyngøre og omsatte for et trecifret millionbeløb, og Jamo var i 1994 Europas største højttalerproducent. I 1998 havde virksomheden produceret og solgt over 11,5 mio. enheder. I 2002 blev erhvervsmanden Anders Høiris ansat som direktør for at vende udviklingen er faldende salgstal. Da dette ikke lykkedes og FSN Capital trak sig som investor overgik ejerskabet til Jyske Bank. Høiris opsagde herefter sin stilling. Produktionen har siden 2004 været placeret i Kina. 

Jamo blev i 2005 overtaget af amerikanske Klipsch Audio Technologies, hvilket Høiris havde arrangeret inden sin afgang. I 2006 flyttedes udviklingsafdelingen til Viborg.
I 2009 lukker Klipsch sin afdeling i Viborg, fordi de vil samle alle deres højtalermærker i Indianapolis, USA.

Referencer

Eksterne henvisninger 
 Jamos hjemmeside 

Etableret i 1968
Elektronikvirksomheder i Danmark
Højtalere
Knebel (by)

Knebel er en lille by på Djursland med , beliggende på den vestlige side af halvøen Mols ved Knebel Vig under Knebel Sogn. Den sydlige bydel der ligger langs med kysten kaldes Knebel Bro. Byen hører til Syddjurs Kommune og er beliggende i Region Midtjylland.

I den sydlige del af byen ligger Knebel Kirke der er en romansk bygning opført omkring år 1175, på en bakketop med udsigt over vigen. Kirken har et meget lille tårn, der mere har karakter af at være tagrytter end tårn. Kirkeskibet og alteret blev i slutningen af 1990´erne udsmykket indvendigt af kunstneren Bjørn Nørgaard.

Ca. 1 kilometer øst for byen ad Porskærvej finder man Porskær Stenhus, der er én af Danmarks største runddysser. Den menes at stamme fra yngre stenalder omkring år 3000 f. Kr. og har en diameter på 20 m. Dyssen ligger i det stærkt kuperede Mols Bjerge, hvis hede- og morænelandskab rejser sig få hundrede meter øst for byen.

Fra Knebel er der knap 12 kilometer til Rønde, 16 til Sletterhage på Helgenæs og knap 17 til Ebeltoft.

Molsskolen ligger også i Knebel. Molsskolen har cirka 300 elever.

Kilder

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83 (Bygd 1983),
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688. Udgivet efter hans Død paa Bekostning af Carlsbergfondet (København MCMXXVIII; Reprotryk for Landbohistorisk Selskab, København 1975)

Byer i Syddjurs Kommune
Jesse Mortensen

Jesse "Jess" Philo Mortensen (16. april 1907 i Thatcher, Arizona, USA – 19. februar 1962 i Pasadena, Californien, USA) var en amerikansk atlet, basketballspiller og amerikansk fodboldspiller med danske rødder. Han er tidligere verdensrekordholder i tikamp.

Den aktive karriere 
Jesse Mortensen var en meget alsidig idrætsmand under sin studietid på University of Southern California (USC) repræsenterende han sit skolehold "Trojan" på højeste niveau i atletik, basketball og amerikansk fodbold. Inden han startede sine universitetsstudier var han frem til sommeren 1928 med i Los Angeles Athletic Club.
 
Jesse Mortensen opnåede de bedste resultater i atletik, han blev nummer seks i USAs tikampsudtagelse (NCAA-mesterskabet) til OL 1928 og fik således ikke en af USAs tre plader i Amsterdam. 
Han vandt 4. juli 1929 NCAA-mesterskabet (det amerikanske mesterskab) i spydkast med 62.43 og året efter AAU-mesterskabet i spydkast. 
Han satte verdensrekord i tikamp da han vandt NCAA-meterskabet i Los Angeles 22-23. juni 1931. Han var under disse år USC-atletikholdets anføre og førte holdet til NCAA-mesterskabet 1930.

Jesse Mortensen spillede to sæsoner 1928-1929 som center på UCSs basketballhold og vandt en All American udmærkelse 1930 som MVP. 
I amerikansk fodbold spillede han tre sæsoner 1928-1930 på UCSs hold og vandt som halfback det amerikanske mesterskab 1928 og Rose Bowl-finalen 1929.

Trænerkarrieren 
Jesse Mortensen startede træner karrieren 1931 på Riverside Junior College i Californien hvor han var ansat frem til 1947, kun afbrudt af en tid på U.S. Military Academy og som som flådeofficer under anden verdenskrig. 1947 kom han til Denver University og 1950 til West Point inden han kom tilbage til sin gamle skole USC i 1951. 
Han er en af kun tre personer som har vundet en NCAA-titel både som aktiv og som træner. 
Hans atletikhold på USC vandt syv NCAA-titler på elve år mellem 1951 og 1961. Han var træner flere stjerner bl.a de olympiske mestere; Parry O'Brien, Jerome Biffle, Mike Larrabee, Rex Cawley, Charles Dumas, Dallas Long og Sim Iness.
Flere af hans elever satte verdensrekorder bl.a. O'Brien og Dallas Long som satte tolv verdensrekorder i kuglestød. Ved OL 1956 i Melbourne var han assisterende træner for USAs olympiske hold. 
Han var også assisterende træner for USCs amerikanske fodboldshold 1951-1955.
Han døde i februar i 1962 og var atletiktræner på USC frem til sin død.

Jesse Mortensen blev 1992 indvalgt i USAs Track and Field Hall of Fame.

Jesse Mortensens danske rødder 
Jesse Mortensen var dansk ætling da hans farfar, Morten Mortensen, var født i Hårbølle, Fanefjord ved Vordingborg og hans farmor Dorthea Jensen var født i Toreby på Lolland. De emigrerede til Amerika 1859. På moderens side havde han engelske og australienske rødder.

Eksterne henvisninger 
 
 Track and Field Hall of Fame bio and photo
 February 19, 1962 Jefferson City, Missouri

Mangekæmpere fra USA
Basketballspillere fra USA
Amerikansk fodbold-spillere fra Arizona
Trænere
Dansk-amerikanere
Personer fra Californien
Kuglestødere fra USA
Tremulant

Tremulant er en indretning, som fremkalder vibrerende, eller tremulerende, toner på orgler. Tremulanten er en lille bælg, som er koblet til luftkanalen og frembringer hurtige, periodiske luftstød. Dette bevirker, at luften til orgelpiberne kommer i små pulser, og lyden opfattes som vibrerende. Tremulant var særlig almindelig på kinoorgler.

Orgler
ChildFund Alliance

ChildFund Alliance er et internationalt netværk for udviklingsorganisationer. ChildFund Alliance har 12 medlemsorganisationer og arbejder i 55 lande. I Danmark er Børnefonden medlem af ChildFund Alliance. Målet er at skabe væsentlige forandringer for fattige eller udsatte børn og deres familier – uden hensyn til etnicitet, religion, køn eller national oprindelse.

Internationale organisationer
Etableret i 2002
Formuepleje

Formuepleje er en investeringsrådgivningsdisciplin, der omfatter finansiel planlægning, porteføljepleje og en række finansielle tjenesteydelser.

Ordet formuepleje er ikke optaget i retskrivningsrodbogen og således officielt optaget i det danske sprog. Men ordet er optaget i ordbogen Nye Ord med forklaringen "arbejde med formue så den vokser"

Ordet formuepleje optrådte ifølge Infomedia første gang på skrift i Politiken i 1980.

Eksterne henvisninger 
 Formuepleje: Magasinet FORMUE 03//2007 

Erhvervsøkonomi
Danske krydsere

I Danmark blev begrebet krydser indført i 1885, og en række af marinens skibe fik den nye betegnelse.

Liste over danske krydsere 

Skibene er listet efter byggetidspunkt

De tre første var for små til at være krydsere efter international standard. De var nærmest at regne som kanonbåde, og det er vel også grunden til, at Marinen genklassificerede de to tilbageværende som skonnerter i 1896.

1. Panserskonnerten Absalon, der var "krydser af 3. klasse" fra 1885 til 1896.
2. Orlogsskonnerten Fylla, der var "krydser af 3. klasse" fra 1885 til 1894.
3. Orlogsskonnerten Diana, der var "krydser af 3. klasse" fra 1885 til 1896.

De to næste var at regne som upansrede krydsere, og de blev også skonnerter igen i 1896.

4. Orlogsskonnerten St. Thomas, der var "krydserkorvet" fra 1885 til 1896.
5. Orlogsskonnerten Ingolf, der var "krydser af 3. klasse" fra 1885 til 1896.

Så fulgte de rigtige krydsere:

6. Krydserfregatten Fyen. Var søsat i 1882 som "korvet med lukket batteri". Blev "krydserfregat" fra 1885 til udrangeringen i 1907.
7. Krydserkorvetten Valkyrien. Var "krydserkorvet" fra søsætningen 1888 til 1910, hvor den blot blev "krydser".
8. Krydseren Hekla. Var "krydser af 3. klasse" fra søsætningen 1890 til 1910, hvor den blot blev "krydser".
9. Krydseren Gejser. Var "krydser af 3. klasse" fra søsætningen 1892 til 1910, hvor den blot blev "krydser".
10. Krydseren Heimdal. Var "krydser af 3. klasse" fra søsætningen 1894 til 1910, hvor den blot blev "krydser".

Der var således krydsere (de fleste dog små) i den danske marine i perioden 1885 til 1930, da Heimdal blev solgt.

Litteratur 
 R. Steen Steensen, Vore krydsere. Marinehistorisk Selskab 1971.

Krydsere fra Danmark
Malcolm i midten

Malcolm i midten er en amerikansk sitcom skabt af Linwood Boomer for Fox Network. Serien blev sendt første gang i USA 9. januar 2000, og sluttede først 6½ år senere 14. maj 2006, efter syv sæsoner og 151 episoder. Serien modtog kritisk anerkendelse og vandt syv Emmy Awards, en Grammy og var nomineret til syv Golden Globes.

Plot 
Serien havde Frankie Múñiz som Malcolm, den tredjefødte af fire, fem i senere episoder, sønner af Lois (Jane Kaczmarek) og Hal (Bryan Cranston). Den ældste, Francis (Christopher Masterson), var sendt til militærskole, væk fra de tre brødre Reese (Justin Berfield), Malcolm (Frankie Muniz), Dewey (Erik Per Sullivan) og i fjerde sæson Jamie (James og Lukas Rodriguez i senere sæsoner) boende hjemme. Malcolm er det midterste barn stadig boende hjemme, deraf showets titel. De første sæsoner fokuserer på Malcom, hans tanker og hans omgang, senere sæsoner udvider fokus til andre familiemedlemmer og venner af familien.

Serien var anderledes fra andre, idet Malcom gennembrød den fjerde væg og talte direkte til publikum. Serien blev optaget ved at bruge et enkelt kamera og brugte hverken dåselatter, eller et live studio publikum, kun lydeffekter. For at simulere stilen fra et time langt drama, blev Malcolm i Midten optaget på film i stedet for video. Et andet unik aspekt ved Malcolm i Midten er den kolde åbning ved hver start, der ikke er relaterede til hovedhistorien. Undtagelse var episoder, som var todelte. Disse episoder åbnede med et resume af den tidligere episode.

Karakterer 

 Malcolm , spillet af Frankie Muniz er den smarteste medlem af familien. Malcolm er også det midterste barn. Han går normalt imod familiens plan og gør alting værre. Hans bedste ven er Stevie og var det til seriens slut. I seriens finale, kom Malcolm ind på Harvard University, men skulle studere det materiale, han ikke vil, politik. Han bliver ofte nævnt som en Kreylboyne, der i showet er en nedsættende betegnelse for en nørd, opkaldt efter den lærer som underviser Malcolms begavede klasse.
 Lois , spillet af Jane Kaczmarek er moren i familien.
 Hal , spillet af Bryan Cranston er den ansvarsløse far.
 Francis , spillet af Christopher Masterson (krediterede som Christopher Kennedy Masterson) den ældste søn, som altid havnede i problemer og blev derfor sendt til militærskole
 Reese , spillet af Justin Berfield er familiens bølle.
 Dewey , spillet af Erik Per Sullivan er det yngste hjemmeboende søn indtil Jamie bliver født.
 Jamie , spillet af James og Lukas Rodriguez (senere episoder) eller Sara og Jessica Sanford (tidligere episoder)

Kilder

Eksterne henvisninger 
 

Sitcoms
Komedieserier fra USA
Amerikanske tv-serier fra 2000'erne
Tv-programmer fra Fox Broadcasting Company
Tuileries (metrostation)

Tuileries er en station på metronettet i Paris, som åbnede 19. juli 1900. Den betjener metrolinje 1 og ligger i  1. arrondissement.

Automatisering 

Inden for rammerne af projektet for modernisering og automatisering af metrolinje 1 er perronerne blevet renoveret og forhøjet, sådan som det også er sket de øvrige steder på linjen. Arbejdet foregik i week-enden fra 18. til 19. oktober 2008

Adgang 
 Rue de Rivoli 206
 Rue de Rivoli 210

Trafikforbindelser

Omgivelser 
I nærheden af stationen ligger:
 Tuileriehaven
 Den lille triumfbue
 Place Vendôme, Colonne Vendôme
 Justitsministeriet

Galleri

Eksterne kilder/henvisninger 

Tuileries
Tuileries
Champs-Élysées - Clemenceau (metrostation)

Champs-Élysées – Clemenceau er en station på metronettet i Paris og betjener metrolinje 1 og metrolinje 13. Den ligger i 8. arrondissement.

I 2004 var den nummer tretten af metrostationerne efter antal passagerer med 12,19 millioner personer..

Stationen 
Stationen Champs-Élysées på metrolinje 1 blev åbnet 17. juli 1900. Den fik sit nuværende navn den 20. maj 1931.

Perronerne til linje 13 blev åbnet i 1975 i forbindelse med forlængelse af den tidligere linje nord-syd B fra St.-Lazare til Miromesnil og forbindelsen med den tidligere linje 14 (Invalides).

Perroner og korridorer befinder sig under Avenue des Champs-Élysées og Place Georges Clemenceau. Perronerne blev forhøjet i weekenden mellem 18. og 19. april 2009.

Adgang 
Til trods for sin størrelse har stationen kun en indgang: 
 Place Clemenceau syd – trappe og elevator

Trafikforbindelser

Omgivelser 
Nord for stationen ligger Élyséepalæet. I retning op ad Avenue Champs-Élysées findes Carré Marigny, som er et marked i fri luft for filateli, ligesom Théâtre Marigny rejser sig i denne retning.

Vest for findes det prestigefyldte teater, Théâtre du Rond Point, beliggende bag det store Palais.

Mod syd findes :
 Grand Palais, som huser Palais de la Découverte, politihovedkvarteret for 8. arrondissement og galleriet Galeries Nationales du Grand Palais.
 Petit Palais, som huser Paris' museum for de skønne kunster.

Omkring Place Georges Clemenceau er rejst statuer af politikere, som har spillet en vigtig rolle under en af verdenskrigene: Præsident Georges Clemenceau, general Charles de Gaulle og på den side, som vender mod Seinen, premierminister Winston Churchill fra Storbritannien.

Eksterne kilder/henvisninger 

Champs-Elysees - Clemenceau
Champs-Elysees - Clemenceau
Paris Metrolinje 13
Pegasus Airlines

Pegasus Airlines (Pegasus Hava Taşımacılığı A.Ş.) er et tyrkisk lavprisflyselskab oprettet i 1989 og baseret i Istanbul, Tyrkiet. Selskabet flyver charterflyvninger til tyrkiske resorts fra omkring 100 destinationer i 17 lande, 21 indenrigs og 31 i Europa.
Dets vigtigste base er Sabiha Gökcen Lufthavn, Istanbul, med en hub i Antalya Lufthavn.

Historie 
Flyselskabet blev grundlagt den 1. december 1989 og begyndte sit virke den 15. april 1990. Det var ejet af Aer Lingus, men blev solgt i 1994 til Yapı Kredi (Yapı ve Kredi Bankası A.S.). Det er nu ejet af Esas Holding (85%) og Silkar Holding A.S. (15%). 

I den græske mytologi, Pegasus (græsk: Πήγασος, Pegasos, »stærk«) blev en bevinget hest avlet af Poseidon, i hans rolle som hest-Gud, og folet af Gorgon Medusa.

Destinationer 
Pegasus Airlines flyver charter og planlagte service til 70 destinationer i Europa og Asien

Samarbejdspartnere 
Pegasus Airlines har samarbejdspartnerskab med følgende flyselskaber:

 IZair

Flyflåde 
Pegasus Airlines' flåde består af følgende fly (Juli 2018) :

I Juli 2018 er den gennemsnitlige alder af flåden 5.4 år.

Noter

Eksterne henvisninger 

 Pegasus Airlines

Flyselskaber fra Tyrkiet
Etableret i 1989
Masters (snooker)

The Masters er en årligt tilbagevendende invitationsturnering i snooker. The Masters spilles mellem verdensranglistens 16 øverste spillere. Turneringen blev spillet første gang i 1975.

Vindere 

Snooker
Sportsturneringer
UK Championship (snooker)

UK Championship er en professional snooker-turnering. Den betragtes som den næstvigtigste turnering indenfor sporten, kun overgået af verdensmesterskaberne, og den udgør sammen med VM og The Masters de såkaldte Triple Crown-turneringer. UK Championship spilles typisk over to uger i slutningen af november og begyndelsen af december.

Vindere 

Billard
Landkreis Neuburg-Schrobenhausen

Landkreis Neuburg-Schrobenhausen ligger centralt i  Bayern, i den nordlige del af regierungsbezirk Oberbayern. Nabolandkreise er mod nord Landkreis Eichstätt, mod nordøst den kreisfri by Ingolstadt, mod øst ligger Landkreis Pfaffenhofen an der Ilm, mod syd Landkreis Aichach-Friedberg og mod vest Landkreis Donau-Ries, de to sidste ligger i regierungsbezirk Schwaben.

Geografi 
Landkreisen går i nord fra udløbere af Altmühldalen og Fränkische Alb over Donaulavningen hvor administrationsbyen  Neuburg og den tilgrænsende  Donaumoos ligger, midt i kreisområdet, til de sandede marker med aspargesavl i Donau-Isar-bakkelandet omkring  byen Schrobenhausen mod syd i landkreisen.

Byer og kommuner 
Kreisen havde   indbyggere pr.

Eksterne kilder og henvisninger 

 Offizielle Website des Landkreises Neuburg-Schrobenhausen
Tercera División

Tercera División er den fjerdehøjeste liga i spansk fodbold. Den blev etableret i 1928-1929. De højere ligaer er La Liga, også kaldet Primera División, La Liga 2 og Segunda División B.

Fodbold i Spanien
Etableret i 1928
Malou Ejdesgaard

Malou Ejdesgaard (født 13. marts 1991) er en dansk tennisspiller, der spiller i KB Tennis. Hun medvirkede i Nordea Danish Open 2008 og i e-Boks Danish Open 2010.

Pr. 23. juli 2012 var hun placeret som nr. 743 på WTAs single-verdensrangliste, men hun er nu udenfor ranglisten.
På samme dato var hun nr. 252 i double. 

Hun har siden 2010 været udtaget til at deltage i den internationale turnering Fed Cup.

Professional karriere 
Malou Ejdesgaard spillede sin første WTA Tour kamp under kvalifikationskampen til Nordea Nordic Light Open 2007, men hun tabte til Aleksandra Srdinović 6–4, 6–4. I 2008 spillede hun kvalifikationskamp i China Open, men hun tabte til kineseren Zhang Shuai 6–1, 6–2 i første runde. 

Hun modtog et wildcard så hun kunne deltage i e-Boks Odense Open 2008, men hun tabte til Jasmina Tinjić i første runde.

2010
I april tabte hun i første kvalifikationsrunde af  MPS Group Championships 2010 til Arina Rodionova 6–3, 7–6(2). Hun klarede heller ikke kvalifikationskampen i Banka Koper Slovenia Open 2010. 

Hun fik sin professionalle single debut i WTA Tour e-Boks Danish Open 2010 Event, hvor hun tabte til Tatjana Malek i første runde 6–0, 6–1. 

Hun vandt 4 ITF USD $10,000 double titler i 2010.

I september 2010 pådrog hun sig en knæskade, men hun kom over det og vendte tilbage til tennis i ITF circuit i maj 2011.

2011
Hun fik et wildcard til at deltage i WTA e-Boks Open 2011, men tabte til Bethanie Mattek-Sands i første runde.

Malou har haft sine største successer i doubletennis i ITF circuit, og hun har vundet flere double titler, herunder 2 ITF turneringer i 2011 i Alcobaca og Valladolid.

2012 
For fjerde gang fik hun et wildcard til e-Boks Danish Open, men hun blev slået i første runde af Alizé Cornet.

Hun nåede double finalen i ITF turneringen i Aschaffenburg, sammen med Réka-Luca Jani, hvor de tabte til Florencia Molinero og Stephanie Vogt.

2013 
Under ITF-turneringen januar 2013 i Glasgow taber hun i anden runde til Danielle Konotoptseva.

Privatliv 
Malou Ejdesgaard er af delvis færøsk oprindelse og er fjernt beslægtet med Færøernes forhenværende lagmand, Jóannes Eidesgaard. Malou Ejdesgaard er en nær ven af tennisspilleren Caroline Wozniacki. De er begge med i Danmarks udvalgte til Fed Cup turneringerne, og de har også begge spillet enkelte WTA Tour doubles turneringer sammen. De vil gerne spille double sammen til OL 2012. Ejdesgaards træner er Kim Peter.

Ejdesgaard har spillet sammen med Wozniacki i 5 turneringer – 2008 i Odense, 2010 i Ponte Vedra Beach, Charleston & København, og i 2011 i turneringen København. De tabte henholdvis en gang i første runde og to gange i anden runde.

Kilder

Eksterne links 

Tennisspillere fra Danmark
Tennisspillere fra KB Tennis
Fairfield

Fairfield er navn på flere steder i engelsksprogede lande:

Australien 
 Fairfield, New South Wales

USA 
 Fairfield, Californien
 Fairfield, Connecticut
 Fairfield, Illinois
 Fairfield, Pennsylvania
 Fairfield, Texas
 Fairfield, Vermont
Relapse

Relapse er det sjette studiealbum af den amerikanske rapper Eminem.

Albummet udkom 15. maj 2009 i UK og 18. maj i det meste i Europa, dog 19. maj i USA. Det er det første album siden 2004, hvor Encore udkom.

Spor

Relapse 
Kort sagt er temaerne i albummets tekster hovedsageligt hans tilbagefald til afhængighed af alkohol/medicin/euforiserende stoffer og den skam han føler når han svigter sine fans/venner/familie pga. hans stofmisbrug. Blandt andre temaer kan nævnes tilsvininger/latterliggørrelse af hans mor og barndomshjem, psykopati, samt humoristiske nedgørelser og overfald af tidens kvindelige sexsymboler og andre kendisser.

Eminems stofmisbrug var ifølge ham selv hovedårsagen til at "Relapse" var så længe undervejs. Han var dog (igen ifølge ham selv) ædru og "clean" i det sidste år af arbejdsprocessen og har været det siden. Albummet blev da også en massiv succes for ham såvel kunsterisk som kommercielt og fjernede enhver tvivl om Eminems status som vor tids største kunster indenfor hans genre.

Refill 

Relapse: Refill er genudgivelsen af albummet Relapse. Albummet udkom 21. december 2009 i USA. Udgivelsen var en genudgivelse af Relapse med syv bonustracks.

Eminem har sagt om albumet:

Spor 
 "Forever" (med Drake, Kanye West og Lil Wayne) (produceret af Boi-1da) 5:58
 "Hell Breaks Loose" (med Dr. Dre) (produceret af Dr. Dre, M. Batson) 4:04
 "Buffalo Bill" (produceret af Dr. Dre, M. Batson) 3:52
 "Elevator" (produceret af Eminem) 4:52
 "Taking My Ball" (produceret af Dr. Dre)	5:01
 "Music Box" 	(produceret af Dr. Dre, D. Parker) 5:05
 "Drop the Bomb on 'Em" (produceret af Dr. Dre) 4:48.

Album fra 2009
Eminem
Eminem-album
Karleby (Lolland)

Karleby en en lille landsby i Godsted Sogn på Sydlolland. Stedet omtales første gang på skrift i 1496. Navnet kendes fra mange landsbyer i Danmark og Sverige. Forleddet betyder ”mandsperson” og efterleddet ”by” forbindes med ordet ”at bo”, altså et bosted for mænd. Denne endelse har været i aktiv brug gennem mange hundrede år, fra den sene oldtid til vikingetiden, så man kan ikke ummiddelbart fra navnet bestemme stedets alder, men på grund af den ringe størrelse, må det antages at byen er opstået omkring år 1000.

Landsbyen ligger efter lollandske forhold ret højt og har mod nord udsigt over et stort moseområde i tilknytning til Hejrede Sø.

Administrativt/kirkeligt tilhørsforhold

Tidligere 
 Musse Herred, Ålholm Len, Ålholm Amt, Maribo Amt, Storstrøms Amt, Vester Ulslev sognekommune, Nysted Kommune
 Fyens Stift

Nuværende 
 Region Sjælland, Guldborgsund Kommune
 Lolland-Falsters Stift, Lolland Østre Provsti, Øster Ulslev-Vester Ulslev-Godsted Pastorat, Godsted Sogn

Galleri

Kilder 
 Trap Danmark (1955)
 Maribo Amts stednavne (1954)

Lokaliteter på Lolland
Lokaliteter i Guldborgsund Kommune